司马光
今古路行
出门道路多，纵横不我测。
我今欲远行，须问曾行客。
徐徐逢路人，咨问青松侧。
客曰君何往，答曰游京邑。
客仍指要路，而言行有益。
古路虽大道，不如今路直。
但行今人路，犹如假羽翼。
彼客虽我去，独自踟蹰立。
为见今古路，无乃须差忒。
今路足轮蹄，古路饶荆棘。
欲行今人路，恐背古人迹。
拟行古人路，今人笑迂僻。
又拟不出门，奈有饥寒逼。
哀哀于此情，悠悠苍天色。
不避今人嫌，路须行古陌。
古陌虽难远，且保无劂失。
勉哉自勉哉，前古难知识。
不复见杨朱，万古凝悉魄。